3.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน)
ดำเนินธุรกิจรับเหมาก่อสร้างงานฐานรากสำหรับโครงการภาครัฐบาลและเอกชน
โดยมีสายงานหลักดังต่อไปนี้

1.  งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2548 ปี 2549 และปี 2550 ประมาณร้อยละ 86.56
ร้อยละ 64.25 และร้อยละ 85.61 ของรายได้รวมตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

1.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

  2. การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2548 ปี 2549 และปี 2550
บริษัทมีสัดส่วนรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง ประมาณร้อยละ
4.67 ร้อยละ 2.38 และร้อยละ 14.01 ตามลำดับ ทั้งนี้ สัดส่วนงานปรับปรุงคุณภาพดินในปี 2550
เพิ่มมากขึ้น เนื่องจาก บริษัทได้รับงานก่อสร้างเสาเข็มดินซีเมนต์โครงการระบายน้ำ
บริเวณสนามบินสุวรรณภูมิ ส่วนที่ 2 ซึ่งได้เริ่มงานในปลายปี 2549
และใช้กำลังการผลิตของงานชนิดนี้เต็มอัตราตลอดปี 2550

3.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

บริษัทเริ่มรับงานประเภทนี้ในปี 2547 ในโครงการ โรงบำบัดน้ำเสียสำแล จังหวัดปทุมธานี
โดยมีสัดส่วนรายได้ประมาณร้อยละ 3.73 ของรายได้รวม บริษัทไม่มีรายได้จากสายงานนี้ตั้งแต่ปี
2548 จนถึงปัจจุบัน อย่างไรก็ตาม
รายได้ดังกล่าวมีแนวโน้มเพิ่มขึ้นเนื่องจากโครงการก่อสร้างสถานีรถไฟฟ้าใต้ดินซึ่งเป็นส่วนหนึ่งในงบประมาณก่อสร้างของงานโครงสร้างและสาธารณูปโภคพื้นฐานขนาดใหญ่
ของรัฐบาลคาดว่าจะสามารถเริ่มดำเนินการในช่วงปลายปี 2551 เป็นต้นไป

4.  งานก่อสร้างด้วยระบบชิ้นส่วนคอนกรีตหล่อสำเร็จรูป (Prefabricated Concrete
    System)

งานก่อสร้างด้วยระบบชิ้นส่วนคอนกรีตหล่อสำเร็จรูปเป็นการก่อสร้างโดยการหล่อชิ้นส่วนโครงสร้างคอนกรีตในส่วนต่างๆ
เช่น เสา, คาน, พื้น, ผนัง ขึ้นมาก่อน แล้วจึงนำไปติดตั้ง ณ บริเวณที่ก่อสร้างจริง
การก่อสร้างด้วยวิธีนี้เมื่อเปรียบเทียบกับการก่อสร้างแบบหล่อในที่
จะทำให้สามารถก่อสร้างได้เร็วกว่า
รวมทั้งยังสามารถควบคุมคุณภาพให้เป็นไปตามข้อกำหนดและมาตรฐานทางวิศวกรรมได้ดีกว่า
โดยบริษัทมีทีมงานออกแบบมืออาชีพ มีทีมงานก่อสร้างที่มีความสามารถ
และมีความพร้อมในด้านเครื่องจักรและอุปกรณ์

บริษัทได้เริ่มทำงานประเภทนี้ในช่วงปลายปี 2548 ให้แก่โครงการตักสิลานคร จังหวัดมหาสารคาม
ซึ่งเป็นการก่อสร้างหอพักนักศึกษาสูง 4 ชั้น จำนวน 15 อาคาร โดยใช้ระยะเวลาก่อสร้างเพียง 7
เดือน ทั้งนี้งานดังกล่าวคิดเป็นสัดส่วนรายได้ร้อยละ 6.05 และ ร้อยละ 33.04 ในปี 2548 และปี
2549 ส่วนในปี 2550 บริษัทไม่มีรายได้จากงานดังกล่าว

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทเริ่มเปิดดำเนินการในปี 2545 เป็นต้นมา
แต่ด้วยประสบการณ์และความสามารถของผู้บริหารและวิศวกรที่อยู่ในธุรกิจงานฐานรากและงานก่อสร้างของบริษัท
ส่งผลให้ธุรกิจของบริษัทเติบโตไปได้อย่างรวดเร็วและเป็นที่ยอมรับจากลูกค้า ทั้งนี้
บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีปัญหาอันเกิดจากการส่งมอบงานล่าช้าแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน รวมถึงงานขุด งานหล่อ Footing
  และงานทำชั้นใต้ดินของอาคาร นอกจากนี้ในปี 2548
  บริษัทได้รับจ้างงานโครงการก่อสร้างหอพักนักศึกษาด้วยระบบชิ้นส่วนคอนกรีตหล่อสำเร็จรูป
  (Prefabricated Concrete System) ในโครงการตักสิลานคร จังหวัดมหาสารคาม
  ซึ่งถือเป็นโครงการแรกที่บริษัทรับจ้างก่อสร้างงานประเภทนี้ ซึ่งงานดังกล่าวได้เสร็จสิ้นในปี
  2549 ภายในระยะเวลา 7 เดือนที่กำหนด และได้มีผู้เข้าเยี่ยมชมงานอย่างต่อเนื่อง
  ซึ่งน่าจะทำให้บริษัทมีโอกาสได้รับงานประเภทนี้เพิ่มเติมในอนาคต

1.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
โดยทั่วไปสำหรับงานภาครัฐบาลจะเป็นในลักษณะการรับเหมาช่วงจากผู้รับเหมาหลัก
โดยผู้ว่าจ้างส่วนใหญ่จะทำสัญญาจัดจ้างให้แก่ผู้รับเหมาหลักซึ่งจะเป็นผู้ดำเนินการจ้างผู้ประกอบการในแต่ละส่วนงานตามความเหมาะสมอีกทอดหนึ่ง
ส่วนงานภาคเอกชนจะมีทั้ง 2 รูปแบบ ทั้งการเป็นผู้รับเหมาช่วง
และการเป็นผู้รับเหมาโครงการโดยรับงานจากเจ้าของโครงการโดยตรง ทั้งนี้
ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

  ---------------------- ------------- -------- ------------- -------- ------------- --------
  ประเภทการรับงาน         ปี 2548                 ปี 2549                 ปี 2550        

  (หน่วย : บาท)           มูลค่า          ร้อยละ    มูลค่า          ร้อยละ    มูลค่า          ร้อยละ

  ผู้รับเหมาช่วง                                                                         

  รัฐบาล                  238,319,243   84.64    207,707,843   40.07    216,024,781   57.16

  เอกชน                  3,299,687     1.17     8,100,110     1.56     23,621,015    6.25

  ผู้รับเหมาโครงการ                                                                     

  รัฐบาล                  -             -        -             -        -             -

  เอกชน                  22,428,336    7.97     130,762,292   25.22    138,267,403   36.59

  รวมรายได้จากงานฐานราก   264,047,266   93.78    346,570,245   66.85    377,913,199   100.00

  ผู้รับเหมาโครงการ                                                                     

  รัฐบาล                  -             -        -             -        -             -

  เอกชน                  17,509,930    6.22     171,839,952   33.15    -             -

  รายได้จากงานก่อสร้าง      17,509,930    6.22     171,839,952   33.15    -             -

  รวมรายได้จากการรับจ้าง    281,557,196   100.00   518,410,197   100.00   377,913,199   100.00
  ---------------------- ------------- -------- ------------- -------- ------------- --------

ในปี 2548 ปี 2549 และปี 2550
บริษัทมีสัดส่วนรายได้จากการเป็นผู้รับเหมาช่วงต่อการเป็นผู้รับเหมาโครงการโดยตรง 86:14
42:58 และ 63:37 ตามลำดับ ทั้งนี้ ในปี 2549
บริษัทมีสัดส่วนรายได้จากงานก่อสร้างค่อนข้างมากซึ่งบริษัทเป็นผู้รับเหมาโครงการโดยตรง
ทำให้สัดส่วนผู้รับเหมาโครงการโดยตรงสูงขึ้น แต่เมื่อพิจารณาโดยไม่รวมรายได้จากงานก่อสร้างนั้น
รายได้จากการเป็นผู้รับเหมาช่วงต่อการเป็นผู้รับเหมาโครงการในปี 2548 และ 2549
จะเป็นร้อยละ 92:8 และร้อยละ 62:38 ตามลำดับ
ซึ่งสัดส่วนรายได้ที่มาจากการเป็นผู้รับเหมาช่วงที่สูงนั้นสะท้อนถึงประเภทงานที่เป็นโครงการภาครัฐบาลเป็นส่วนใหญ่
ซึ่งมีฐานะทางการเงินมั่นคงและมีงบประมาณที่ชัดเจนก่อนการลงทุน นอกจากนี้
ผู้รับเหมาหลักส่วนใหญ่จะมีวงเงินสินเชื่อกับสถาบันการเงินรองรับ
ดังนั้นแม้ว่าสัดส่วนรายได้ที่มาจากงานภาครัฐบาลจะค่อนข้างสูง
แต่ความเสี่ยงในการไม่ได้รับชำระค่าจ้างนั้นค่อนข้างต่ำ อย่างไรก็ตาม
เนื่องจากงานโครงการของภาครัฐบาลอาจได้รับผลกระทบจากสถานการณ์ทางการเมือง
บริษัทจึงมีนโยบายที่จะขยายฐานลูกค้าภาค
เอกชนเพื่อให้สัดส่วนงานภาครัฐบาลและเอกชนมีความสมดุลมากขึ้น

บริษัทมีรายได้ที่มาจากลูกค้ารายใหญ่ คือ บมจ. ซิโน-ไทย เอ็นจิเนียริ่ง แอนด์ คอนสตรัคชั่น
โดยมีสัดส่วนรายได้จากลูกค้ารายนี้ร้อยละ 76.26 ร้อยละ 30 และร้อยละ 25.24
ของรายได้จากการรับจ้าง ในปี 2548 ปี 2549 และปี 2550 ตามลำดับ ทั้งนี้
บริษัทคาดว่าในอนาคตอันใกล้นี้บริษัทจะรับงานจาก บมจ. ซิโน-ไทย เอ็นจิเนียริ่ง แอนด์
คอนสตรัคชั่น อย่างต่อเนื่อง ซึ่งส่วนใหญ่เป็นงานโครงสร้างและสาธารณูปโภคพื้นฐานขนาดใหญ่

3.2.3 ภาวะอุตสาหกรรมและการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ
หลังจากประสบกับภาวะซบเซาตั้งแต่วิกฤติเศรษฐกิจในปี 2540
อุตสาหกรรมการก่อสร้างมีการฟื้นตัวมาเป็นลำดับ ทั้งนี้ ในช่วง 3 ถึง 4
ปีที่ผ่านมางานก่อสร้างทั้งในภาครัฐและภาคเอกชนได้มีการขยายตัวเพิ่มขึ้น
ในส่วนของงานภาครัฐบาลได้รับการส่งเสริมจากโครงการลงทุนในงานโครงสร้างและสาธารณูปโภคพื้นฐานต่างๆ
ซึ่งรวมถึงการขยายเส้นทางเดินรถไฟฟ้าใต้ดินและบนดิน ทางรถไฟยกระดับ ทางด่วน
ศูนย์ราชการแห่งใหม่บนถนนแจ้งวัฒนะ การก่อสร้างโรงไฟฟ้า ฯลฯ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้า เนื่องจากปัญหาการจราจรและ
ค่าใช้จ่ายในการเดินทางที่สูงจากภาวะน้ำมันที่ปรับตัวสูงขึ้นตั้งแต่กลางปี 2548

สำหรับปี 2549 - 2550
อุตสาหกรรมก่อสร้างได้รับผลกระทบจากความไม่มีเสถียรภาพทางภาคการเมืองซึ่งส่งผลให้โครงการลงทุนของภาครัฐบาลออกมาน้อยลงและทำให้การแข่งขันในอุตสาหกรรมปรับตัวสูงขึ้น
อย่างไรก็ตาม คาดว่าภายหลังการเลือกตั้งในเดือนธันวาคม 2550
รัฐบาลชุดใหม่ที่เข้ามาดำเนินการแทนรัฐบาลชุดรักษาการจะสามารถอนุมัติโครงการลงทุนก่อสร้างระบบขนส่งมวลชนขนาดใหญ่สายต่างๆ
ให้เดินหน้าต่อได้ ซึ่งน่าจะทำให้ภาวะการแข่งขันที่สูงขึ้นกลับเข้าสู่ภาวะปกติได้ในช่วงครึ่งหลังของปี
2551

2.  การจัดหาผลิตภัณฑ์หรือบริการ

    1.  กำลังการผลิต

ณ วันที่ 31 ธันวาคม 2550 บริษัทมีเครื่องจักรจำนวน 14 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 4 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการโครงการงานและวิศวกรสนามรวม 20 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์)
โดยวัตถุดิบซึ่งราคาค่อนข้างผันผวนในปี 2550 ได้แก่ เหล็กเส้นและน้ำมันดีเซล
โดยราคาเหล็กเส้นค่อยๆ ปรับตัวเพิ่มขึ้นตั้งแต่ต้นปีจาก18,960 บาทต่อตันจนถึงช่วงกลางปีสูงสุดที่
20,520 บาทต่อตัน และค่อยๆ ลดลงโดยในเดือนสิงหาคมอยู่ที่ 19,920 บาทต่อตัน
และปรับตัวสูงขึ้นค่อนข้างมากในช่วงเดือนตุลาคมต่อเนื่องจนถึงเดือนธันวาคม โดยสิ้นปีอยู่ที่ 23,080
บาทต่อตัน ขณะที่ราคาน้ำมันดีเซลปรับตัวเพิ่มขึ้นอย่างต่อเนื่องตลอดทั้งปี ตามภาวะตลาดโลก
และจนถึงสิ้นปี ราคาน้ำมันดีเซลอยู่ที่ 29.07 บาทต่อลิตร

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปี 2547
จนถึงปัจจุบัน คือราคา 6 บาทต่อกิโลกรัมและ 200 บาทต่อกิโลกรัม ตามลำดับ
สำหรับราคาตั้งของคอนกรีตนั้นค่อนข้างคงที่อยู่ที่ 2,740 บาทต่อลูกบาศก์เมตร นับตั้งแต่เดือนกลางปี
2548

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้ไม่มีความเสี่ยงจากอัตราแลกเปลี่ยนเงินตราต่างประเทศในการจัดซื้อ
(ยกเว้นอะไหล่เครื่องจักรซึ่งในบางครั้งไม่สามารถจัดซื้อได้ในประเทศจึงจำเป็นต้องซื้อจากต่างประเทศ
ซึ่งส่วนใหญ่จะมีมูลค่าไม่สูงนัก) โดยนับตั้งแต่เปิดดำเนินการเป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3-5 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายหลายรายในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซลที่ปรับตัวเพิ่มขึ้นอย่างมาก ได้ส่งผลกระทบต่อต้นทุนของบริษัทให้สูงขึ้น
อย่างไรก็ตาม บริษัทได้ให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการลด ผลกระทบจากความผันผวนของราคาน้ำมันดีเซล เช่น
การใช้พลังงานอย่างประหยัด รวมไปถึง การปรับปรุงพัฒนาประสิทธิภาพในการทำงาน

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอและในคุณภาพตามที่กำหนด
ทั้งนี้ บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2550 บริษัทมีพนักงานฝ่ายก่อสร้างจำนวน 248
คนจากพนักงานทั้งหมดของบริษัทจำนวน 418 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
ซึ่งผู้รับเหมาช่วงดังกล่าวมิได้เป็นบุคคลที่เกี่ยวข้องกับบริษัทแต่อย่างใด
และส่วนใหญ่การจ้างผู้รับเหมาช่วงดังกล่าวเป็นการจ้างงานเฉพาะค่าแรง ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป
โดยในปี 2548 ปี 2549 และปี 2550 บริษัทมีการจ้างงานผู้รับเหมาช่วงต่อมูลค่า 35.82 ล้านบาท
174.64 ล้านบาท และ 22.30 ล้านบาท ตามลำดับ หรือคิดเป็นร้อยละ 16.62 ร้อยละ 37.62
และร้อยละ7.05 ของต้นทุนงานรับจ้าง ตามลำดับ โดยในปี 2549
สัดส่วนการจ้างผู้รับเหมาช่วงเพิ่มขึ้น เนื่องจากงานก่อสร้างด้วยระบบชิ้นส่วนคอนกรีตหล่อสำเร็จรูป
(โครงการตักสิลานคร) ซึ่งบริษัทได้ว่าจ้างผู้รับเหมาช่วงทั้งหมด ซึ่งหากไม่รวมโครงการดังกล่าว
การจ้างผู้รับเหมาช่วงในปี 2549 จะมีสัดส่วนคิดเป็นร้อยละ 5.63 ของต้นทุนงานฐานราก

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

3.3.5 งานที่ยังไม่ได้ส่งมอบ

ณ วันที่ 31 ธันวาคม 2550 บริษัทมีงานที่ยังไม่ได้ส่งมอบจำนวน 14 โครงการ
คิดเป็นมูลค่างานทั้งสิ้น 248.2ล้านบาท ซึ่งสามารถสรุปได้ดังนี้

+-------------------------------+---------------+----------+----------+
| ผู้จ้างงาน/ชื่อโครงการ             |   ประเภทงาน   |          |          |
|                               |               | ลักษณะงาน |  กำหนดกา |
|                               |               |          | รแล้วเสร็จ |
+-------------------------------+---------------+----------+----------+
|                               |               |          |          |
+-------------------------------+---------------+----------+----------+
|   บจ.                         |               |   คลอ    | ธ.ค.51   |
|   กรุงธนเอนยิเ                  | เสาเข็มดินซีเมนต์ | งระบายน้ำ |          |
| นียร์/ระบายน้ำบริเวณสนามบินสุวรรณภูมิ |   (กลาง)      |          |          |
|   ส่วนที่ 2                      |               |          |          |
+-------------------------------+---------------+----------+----------+
|   บจ.                         |   เส          |   ท      | พ.ค.51   |
|   วิจิตรภัณฑ์ก่อสร้าง/ก่อสร้างทางพิเศษ | าเข็มเจาะ(ใหญ่) | างยกระดับ |          |
|   สายบางพลี – สุขสวัสดิ์           |               |          |          |
|   เชื่อมต่อกับทางพิเศษบูรพาวิถี       |               |          |          |
+-------------------------------+---------------+----------+----------+
|   บจ. ซิโน-ไทย/                |   เสาเข็มเจาะ  |   ท      | ม.ค.51   |
|   ทางยกระดับส                  |   (กลาง/ใหญ่)  | างยกระดับ |          |
| นามบินสุวรรณภูมิเชื่อมทางพิเศษบูรพาวิถี |               |          |          |
+-------------------------------+---------------+----------+----------+
|   บจ. เกสรก่อสร้าง/ ไอวี่ รัชดา    |   เสาเข็มเ     |   อาคาร  | ม.ค.51   |
|   คอนโดมิเนียม                  | จาะ(เล็ก/กลาง) |          |          |
+-------------------------------+---------------+----------+----------+
|   บจ. เมเจอร์ ดีเวลอปเม้นท์/      |   เสา         |   อาคาร  | ม.ค.51   |
|   มิโคนอส คอนโดมิเนียม-หัวหิน      | เข็มเจาะ(กลาง) |          |          |
+-------------------------------+---------------+----------+----------+
|   โรงเรียนศรีวัฒน                |   เสาเข็มเจาะ  |   อาคาร  | ม.ค.51   |
| าบริหารธุรกิจและเทคโนโลยีนานาชาติ/ |   (กลาง)      |          |          |
|   อาคารเรียน 12 ชั้น             |               |          |          |
+-------------------------------+---------------+----------+----------+
|   บจ.                         |   เสา         |   อาคาร  | เม.ย.51  |
|                               | เข็มเจาะ(กลาง) |          |          |
|  กำจรกิจก่อสร้าง/อาคารกลุ่มนวัตกรรม |               |          |          |
|   2 ถนนและระบบสาธารณูปโภค      |               |          |          |
|   ระยะที่ 2                     |               |          |          |
+-------------------------------+---------------+----------+----------+
|   บมจ. รสา พร็อพเพอร์ตี้          |   เสาเข็มเจาะ  |   อาคาร  | ก.พ.51   |
|   ดีเวลลอปเม้นท์/เดอะ ไลท์ เฮ้าส์   |   (ใหญ่)       |          |          |
|   คอนโดมิเนียม                  |               |          |          |
+-------------------------------+---------------+----------+----------+
|   บจ. ซีบีไอ (ประเทศไทย)/ เอส พี |               |   ถ      | มิ.ย.51   |
|   อาร์ ซี เจ็ท เมอร็อค            | เสาเข็มดินซีเมนต์ | ังเก็บน้ำมัน |          |
|                               |   (กลาง)      |          |          |
+-------------------------------+---------------+----------+----------+
|   บจ. วรลักษณ์ พร็อพเพอร์ตี้/ เลอรัก |   เสาเข็มเจาะ  |   อาคาร  | เม.ย.51  |
|   คอนโดมิเนียม                  |   (ใหญ่)       |          |          |
+-------------------------------+---------------+----------+----------+
|   บจ. ศิวยาธร/ โรงแรมซิวาเทล    |   เสาเข็มเจาะ  |   อาคาร  | มี.ค.51   |
|                               |   (กลาง/ใหญ่)  |          |          |
+-------------------------------+---------------+----------+----------+
|   บจ. เมโทร แฟชั่น/ เมโทร แฟชั่น  |   เสา         |   อาคาร  | ก.พ.51   |
|                               | เข็มเจาะ(กลาง) |          |          |
+-------------------------------+---------------+----------+----------+
|   บจ. เนาวรัตน์พัฒนาการ/         |               |   อุโมงค์  | ม.ค.51   |
|   อุโมงค์ส่งน้ำและงานที่เกี่ยวข้องในถ  | เสาเข็มดินซีเมนต์ |          |          |
| นนวงแหวนรอบนอกฝั่งตะวันออกช่วงแยก |   (กลาง)      |          |          |
|   351-ทับช้าง                   |               |          |          |
+-------------------------------+---------------+----------+----------+
|   บมจ. ซิโน-ไทย/               |   เสา         |          | ยัง       |
|   งานประปาเทศบาล จ.นครราชสีมา  | เข็มเจาะ(กลาง) | งานประปา | ไม่มีกำหนด |
+-------------------------------+---------------+----------+----------+
|   รวมมูลค่างาน (ล้านบาท)         |               |          | 248.2    |
+-------------------------------+---------------+----------+----------+

  บริษัทมีโครงการที่ได้รับเอกสารสั่งจ้างแล้วแต่ยังไม่เริ่มดำเนินการจนถึงสิ้นเดือนมกราคม 2551
  ดังนี้

+------------------------------+--------------+----------+------------+
| ผู้จ้างงาน/ชื่อโครงการ            |   ประเภทงาน  |          |   ระยะ     |
|                              |              | ลักษณะงาน | เวลาก่อสร้าง |
+------------------------------+--------------+----------+------------+
|                              |              |          |            |
+------------------------------+--------------+----------+------------+
|   บจ.เบ็ญจมาศ/                |   เสาเข็มเจาะ |   อาคาร  | มี.ค.51-    |
|   อาคารพักอาศัยนายท            |   (กลาง/ใหญ่) |          | มิ.ย.51     |
| หารสัญญาบัตรและนายทหารชั้นประทวน |              |          |            |
+------------------------------+--------------+----------+------------+
|   บมจ.เพาเวอร์ไลน์ เอ็นจิเนียริ่ง/  |   เสาเ       |   อาคาร  | มี.ค.51 -   |
|   ไอดีโอ ลาดพร้าว 5            | ข็มเจาะ(กลาง) |          | พ.ค.51     |
|                              |              |          |            |
|   คอนโดมิเนียม                 |              |          |            |
+------------------------------+--------------+----------+------------+
|   บมจ.เพาเวอร์ไลน์ เอ็นจิเนียริ่ง/  |   เสาเ       |   อาคาร  | มี.ค.51 -   |
|   ไอดีโอ ลาดพร้าว 17           | ข็มเจาะ(กลาง) |          | พ.ค.51     |
|                              |              |          |            |
|   คอนโดมิเนียม                 |              |          |            |
+------------------------------+--------------+----------+------------+
|   บมจ.เพาเวอร์ไลน์ เอ็นจิเนียริ่ง/  |   เสาเ       |   อาคาร  | มี.ค.51 -   |
|   ไอดีโอ มิกซ์ พหลโยธิน          | ข็มเจาะ(กลาง) |          | พ.ค.51     |
|                              |              |          |            |
|   คอนโดมิเนียม                 |              |          |            |
+------------------------------+--------------+----------+------------+
|   บมจ.แอล.พี.เอ็น.ดีเวลลอปเมนต์/ |   เสาเข็มเจ   |   อาคาร  | ม.ค.51 –   |
|   ลุมพินี สวีท ปิ่นเกล้า คอนโดมิเนียม | าะ(กลาง,ใหญ่) |          | มี.ค.51     |
+------------------------------+--------------+----------+------------+
|   บจ.วงศ์จันทร์/                |   เสาเ       |   อาคาร  | มี.ค.51 -   |
|   อาคารสำนักงานและอาคารจอดรถ  | ข็มเจาะ(กลาง) |          | เม.ย.51    |
|   9 ชั้น การไฟฟ้านครหลวง        |              |          |            |
|   เขตราษฎร์บูรณะ               |              |          |            |
+------------------------------+--------------+----------+------------+
|                              |   เสาเ       |   อาคาร  | ก.พ.51     |
| บจ.เค.คอมเมอร์เชียล&คอนสตรัคชั่น/ | ข็มเจาะ(กลาง) |          |            |
|   เพรสซิเดนท์ เบเกอรี่ - บางชัน   |              |          |            |
+------------------------------+--------------+----------+------------+
|   รวมมูลค่างาน (ล้านบาท)        |              |          | 61.92      |
+------------------------------+--------------+----------+------------+